21/06/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 21255/2019. Resolución definitiva do Programa FO213/2019

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO213: CONVOCATORIA DO PROGRAMA DE SUBVENCIÓNS A CORAIS POLIFÓNICAS, BANDAS DE MÚSICA POPULARES E ENTIDADES DE MÚSICA E BAILE TRADICIONAL GALEGO E FORMACIÓNS MUSICAIS DE GRANDE FORMATO DA PROVINCIA DA CORUÑA, PARA O DESENVOLVEMENTO DE ACTIVIDADES CULTURAIS DURANTE O ANO 2019 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 17424 do 21 de maio de 2019, que foi publicada no BOP do 23 de maio de 2019, concedeuse de forma provisional, as subvencións da convocatoria FO213: Convocatoria do programa de subvencións a corais polifónicas, bandas de música populares e entidades de música e baile tradicional galego e formacións musicais de grande formato da provincia da Coruña, para o desenvolvemento de actividades culturais durante o ano 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, emendas, desistencias e as seguintes alegacións que os interesados presentaron: 1. A entidade ASOCIACION CULTURAL ORQUESTA GAOS presentou alegacións que procede estimar parcialmente polos motivos seguintes: – O apartado “Formación musical: A entidade desenvolve accións formativas puntuais: cursos, seminarios.” debe modificarse, xa que na documentación do expediente pode comprobarse que a entidade si desenvolve accións formativas puntuais a pesar de que non o fixeron constar no apartado “Outros datos da solicitude”. De conformidade coas bases, neste apartado debe ter 3 puntos. – O apartado “Formación musical. N.º de alumnos/as das actividades didácticas e formativas ” debe modificarse, xa que na documentación do expediente (certificado) pode comprobarse que a entidade SÍ desenvolve accións formativas puntuais a pesar de que non o fixeron constar no apartado “Outros datos da solicitude” e todos os compoñentes da orquestra son alumnos das mesmas polo que o número de alumnos é de 75. De conformidade coas bases, neste apartado debe ter 2 puntos (cando o número de alumnos e alumnas das actividades didácticas e formativas sexa superior a 25). – O apartado “Número de persoas participantes nos grupos artísticos dependentes da entidade, no caso de houber ” debe modificarse, xa que na documentación do expediente (certificado) pode comprobarse que o número de persoas participantes na orquestra é de 75. As bases establecen que se outorgarán 8 puntos cando o número de persoas participantes nos grupos artísticos dependentes da entidade sexa superior a 50. (Neste apartado tiña 2 puntos). – O apartado “Cooperación ou participación no desenvolvemento do proxecto: Entidades a maiores da que presenta a proposta” debe modificarse xa que na documentación do expediente pode comprobarse que a entidade colabora coa Asociación Cultural Coro Gaos. As bases establecen que se outorgarán 3 puntos cando a entidade solicitante colabore con unha entidade a maiores da que presenta a proposta. Tendo en conta o exposto nos apartados anteriores a entidade pasa dos 40,5 puntos iniciais a 54,5 puntos. A táboa de conversión dos puntos na porcentaxe a aplicar sobre o presuposto solicitado e a táboa de conversión de puntos na cantidade máxima a conceder van por tramos e, neste caso, a entidade cambia de tramo polo que a cantidade a conceder é de 4.000 €. 2. A entidade ASOCIACION MUSICAL Y CULTURAL CANTABILE presentou alegacións que procede desestimar polos motivos seguintes: A comisión técnica que foi nomeada por resolución da Presidencia n.º 2019/12870 do 10/04/2019, realizou a valoración do interese deste proxecto seguindo os criterios establecidos nas bases, outorgándolle 22,5 puntos dun máximo de 30. As alegacións do interesado non desvirtúan a puntuación concedida pola comisión técnica.3. A entidade ASOCIACION BANDA DE MUSICA CULTURAL DE TEO presentou alegacións que procede desestimar polos motivos seguintes: A convocatoria de subvencións é un procedemento de concorrencia competitiva, coa rixidez formal que isto implica. Segundo o disposto nas bases reguladoras da convocatoria, só poden admitirse solicitudes de subvención presentadas telematicamente e nos prazos establecidos de xeito particular en cada convocatoria específica polo que non é posible cambiar a solicitude de convocatoria. Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1.º.–Estimar parcialmente as alegacións presentadas pola entidade ASOCIACION CULTURAL ORQUESTA GAOS polos motivos citados no apartado 1.2.º.–Desestimar as alegacións presentadas pola entidade ASOCIACION MUSICAL Y CULTURAL CANTABILE, polos motivos citados no apartado 2.3.º.–Desestimar as alegacións presentadas pola entidade ASOCIACION BANDA DE MUSICA CULTURAL DE TEO, polos motivos citados no apartado 3.4.º.–Dar por completada a documentación administrativa dos expedientes que estaban condicionados na Resolución de concesión provisional.5.º.–Aprobar a concesión das subvencións correspondentes ao Programa FO213: Convocatoria do programa de subvencións a corais polifónicas, bandas de música populares e entidades de música e baile tradicional galego e formacións musicais de grande formato da provincia da Coruña, para o desenvolvemento de actividades culturais durante o ano 2019, ás entidades sen animo de lucro seguintes: Total concedido: 445.605,28 €. 6.º.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Tamén se modificaron os datos declarados para a valoración no caso de non presentar a documentación acreditativa prevista na convocatoria.7.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións ( O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 8.º.–Dispor o gasto das subvencións concedidas con cargo á seguinte aplicación orzamentaria: 0612/3343/481, fase A, referencia n.º 22019000403, operación n.º 220190006604, importe: 445.605,28 € 9.º.–Denegar a concesión das subvencións correspondentes ao Programa FO213: Convocatoria do programa de subvencións a corais polifónicas, bandas de música populares e entidades de música e baile tradicional galego e formacións musicais de grande formato da provincia da Coruña, para o desenvolvemento de actividades culturais durante o ano 2019, ás entidades sen animo de lucro seguintes polos motivos que se indican: 10.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 19 de xuño de 2019. O presidente, O secretario, Valentín González Formoso José Luis Almau Supervía